google/wiki40b huggingface dataset:
Tykadlo

Tykadlo je párový orgán, ktorý sa nachádza na hlave (caput) prakticky každého jedinca z triedy hmyzu.
Tykadlá majú zvyčajne článkovaný charakter a pre jedinca hmyzu majú veľký význam, lebo sa na nich nachádzajú niektoré významné zmyslové orgány: čuchové, hmatové a u niektorých zrejme i sluchové orgány. U niektorých druhov hmyzu je tykadlo typickým orgánom, ktorý ho charakterizuje. Napr. u fuzáčov, alebo u motýľov z čeľade okáňovitých (Saturnidae = Attacidae). Latinsky sa tykadlá označujú, ako antennae. Denné motýle majú zvyčajne kyjovitý tvar tykadiel, ktoré bývajú hladké. U nočných motýľov (Heterocera) sa vyskytujú viaceré tvary tykadiel. Popisujú sa tykadlá nitkovité, štetinovité, obrvené, ozubené, pílkovité, vretenovité, tyčinkovité, hrebeňovité, dvojito hrebeňovité a pod. Typickým sú tykadlá u známej čeľade chrobákov – fuzáčov (Cerambycidae), kde im tento typický vzhľad ich tykadiel dal aj ich slovenský názov. Tykadlá pôvodne vznikli ako článkované končatiny druhého hlavového článku, ktoré sa ďalším vývojom funkčne i morfologicky zmenili a prebrali funkciu zmyslových orgánov. U niektorých radov hmyzu sú na tykadlách vytvorené štruktúry, ktoré slúžia ako dôležitý determinačný znak. V embryonálnom štádiu sa tykadlá spočiatku zakladajú na hlave ventrálne, ale neskôr - počas vývoja jedinca sa presúvajú dorsálne medzi zložené oči. Tykadlá u väčšiny druhov hmyzu majú podobnú základnú štruktúru. Vyrastajú na hlave z tzv. tykadlovej jamky. Skladajú sa zo základného článku, ktorý sa nazýva scapus. Okolo základu tykadla prebieha tzv. tykadlový šev = (sutura antennalis). Ako druhý v poradí nasleduje menší článok, ktorý sa nazýva pedicel. Zvyšné články tykadla, ktoré sú veľmi podobné vytvárajú spolu tzv. bičík. Počet článkov tohto bičíka, ale aj ich tvar je u jednotlivých druhov hmyzu rozličný.
Toki pona

Toki pona (v toki pone znamená dobrý jazyk alebo jednoduchý jazyk) je umelý jazyk, ktorý vytvorila a v roku 2001 po prvýkrát prezentovala kanadská tlmočníčka a jazykovedkyňa Sonja Ellen Kisa.
Toki pona je minimalistický jazyk, obmedzujúci sa na prosté pojmy a koncepty spoločné všetkým kultúram. Snaží sa vyjadrovať aj zložité veci rýchlym a jednoduchým spôsobom. Skladá sa zo 14 hlások a 123 slov. Nebol vytvorený za účelom slúžiť ako medzinárodný jazyk, ale bol inšpirovaný okrem iného aj filozofiou taoizmu.
U používateľov tohto jazyka sa predpokladá vplyv jazyka na spôsob myslenia (v zmysle, ako o tom hovorí Sapirova-Whorfova hypotéza).
Labuť spevavá

Výskyt a stav na Slovensku

Odhadovaný počet zimujúcich jedincov 0 - 10. Ekosozologický status v roku 1995 Im - nezaradený migrant, resp. nehniezdič. V roku 1998 žiadny. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.
Na Slovensku prvýkrát zahniezdila v roku 2019.
Bílé potoky

Ochrana

Cieľom ochrany je jednak zachovanie genofondu podhorskej karpatskej lúky, mokradí a pramenisk, tak aj lesného spoločenstva karpatskej bučiny a dubohrabiny. PR Bílé potoky je tiež krajinársky hodnotné územie.
Monclar (Lot-et-Garonne)

Poloha

Obec má rozlohu 24,02 km². Najvyšší bod je položený 191 m n. m. a najnižší bod 54 m n. m.

Obyvateľstvo

Počet obyvateľov obce je 831 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fleurance

Poloha

Obec má rozlohu 43,32 km². Najvyšší bod je položený 181 m n. m. a najnižší bod 83 m n. m.

Obyvateľstvo

Počet obyvateľov obce je 6 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lazucha

Stavba

Lazucha je, aj keď dorastá dĺžky až jedného metra, jednobunkový organizmus. Tým sa však jej bunka riadi medzi najväčšie známe (viac eukaryota#veľkosť), asi 10 000× väčšie ako je obvyklá bunka. Pomer povrchu a objemu znižuje tým, že má mnohé výbežky zvyšujúce povrch, a ďalej tým, že veľkú časť bunky zaberá vakuola a cytoplazma sa tak sústredí do úzkeho priestoru medzi bunkovou stenou a tonoplastom.

Využitie

Riasy rodu Caulerpa môžu byť konzumované - najmä Caulerpa lentillifera a Caulerpa racemosa - vo forme šalátov. Na tento účel sa dokonca pestujú (napr. na ostrove Cebu vo Filipínach).
V Stredomorí sa niektoré druhy tohoto rodu stávajú inváznymi a rastú vo veľkom na plážiach. K inváznym patrí napríklad pomerne známa (Caulerpa taxifolia).
Saint-Méard

Poloha

Obec má rozlohu 24,51 km². Najvyšší bod je položený 560 m n. m. a najnižší bod 330 m n. m.

Obyvateľstvo

Počet obyvateľov obce je 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Technokratizmus

Technokratizmus (gr. τεχνοκρατία „vláda techniky“) je myšlienkový smer, podľa ktorého zaujíma technika vyššie postavenie ako ekonomika, v súlade s čím je potrebné alebo oprávnené, aby vládu mala v rukách technická inteligencia, aby spoločnosť viedli technici a vedci (technokracia).
Chilón z Patrasu

Chilón alebo Cheilón (starogr. Χίλων, Χείλων – Chilón, Cheilón) bol víťaz olympijských hier v zápasení v 4. stor. pred Kr.
Chilón z achájskeho mesta Patrai zvíťazil v Olympii v zápasení pravdepodobne na 112. a na 113 hrách v rokoch 336 a 332 pred Kr.. Svoje majstrovstvo v tejto disciplíne predviedol aj na ostatných celogéckych hrách, keď si dva víťazné vence odniesol z pýtických, štyri z isthmických a tri nemejských hier. V starovekom Grécku sa víťaz všetkých štyroch hier nazýval periodonikés (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos (pravidelný obeh). Zápasenie (palé) sa podobalo nášmu „grécko-rímskemu". Na hrách sa uzákonil tzv. „spriamený štýl", pri ktorom išlo o to, zhodiť súpera z pevného postoja trikrát na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký autor Pausanias uvádza, že socha Chilóna stála v posvätnom okrsku olympijskej Altidy. Chilón koniec svojho života našiel v boji a bol svojimi rodákmi pochovaný so všetkými poctami. To potvrdzuje nápis v Olympii: „Pästný boj olympijský a pýthický som dvakrát vyhral, Nemea mi tlieskala trikrát, štyrikrát Isthmos. Som Chilón, Chilónov syn, a z Patrai, achájsky národ ma pochoval, padlého v boji, chrabrosti vzorom som bol."
Monkeystone Games

Tituly

Firma vydala svoj prvý debutový titul Hyperspace Delivery Boy! v roku 2001 pre platformu Pocket PC. Hra bola neskôr portovaná pre Windows, Mac OS X, Linux a handheld Game Boy Advance. Nasledovala hra Congo Cube, pôvodne vyvíjaná pre OS Windows, avsak neskôr bola portovaná pre Pocket PC a mobilné telefóny s podporou Java ME. V poradí tretím titulom sa stal port úspešnej akčnej hry Red Faction pre N-Gage. Hra bola dokončená v októbri 2003.

Rozpad firmy

Brian Moon opustil Monkeystone niekedy v roku 2002. Stevie Case opustila firmu približne v polovici roku 2003. Tom Hall a John Romero opustili Monkeystone v októbri 2003, kvôli práci u Midway Games. Lucas Davis, jeden z ich kolegov, udržiaval firmu až do jej zániku v januári 2005.
Letisko Nové Zámky

Poloha

Nachádza sa v strednej časti Podunajskej nížiny, v južnej časti časti mesta Nové Zámky.

Charakteristika

Trávnatá vzletová a pristávacia dráha má dĺžku 1001 a šírku 69 m. V súčasnosti je letisko bez pravidelných liniek.
Kőszegský okres

Kőszegský okres (maď. Kőszegi járás) je okres v Maďarsku v župe Vas. Jeho správnym centrom je mesto Kőszeg.
Lomná (prítok Olše)

Popis toku

Lomná pramení v Moravsko-sliezskych Beskydoch v nadmorskej výške okolo 870 m n. m. medzi horami Malý Polom a Burkov vrch, ktorých hrebeňom prechádza zároveň štátna hranica so Slovenskom a hlavným európskym rozvodím Odra-Dunaj. Celý nasledujúci tok Lomnej smeruje zhruba k severovýchodu. Necelé dva kilometre od prameňa sa v údolí Lomnej nachádza prírodná pamiatka Kyčmol, chránená časť rašelinnej lúky. Z hornej časti údolia Lomnej sa až do začiatku 20. storočia splavovalo po vode drevo do Jablunkova. Riečka preteká obcou Horní Lomná, kde priberá okrem iných Přelačský (Jelitovský) a Úplazský potok, vysoko nad jej pravým brehem se vypína vrch Velká Polana (893 m n. m.) s národnou prírodnou rezerváciou Mionší, chrániacu rozsiahly jedľobukový prales. Pod Horní Lomnou riečka postupne priberá ďalšie drobné prítoky – zľava Tatínský potok, sprava Menší potok. Nasleduje obec Dolní Lomná, kde sprava pritekajú Jestřábí potok a Skřinovský potok. Za Dolní Lomnou cez vodný tok prechádza železničný most Košicko-bohumínskej železnice a Lomná vystupuje ze zovretého údolia. Posledným významnejším prítokom je Ošetnice, ústiaci sprava na okraji mesta Jablunkov. V centre Jablunkova se Lomná v nadmorskej výške 380 m n. m. vlieva zľava do rieky Olše, ktorá jej vody odnáša ďalej do Odry.
Čelná karpatská priehlbina

Geologická charakteristika čelnej priehlbiny

Tvoria ju nezvrásnené sedimenty molasového charakteru (najmä zlepence, pieskovce, ílovité a slienité sedimenty (hlavne šlíry) a tiež nespevnené piesky a štrky) dosahujúce hrúbku do 2 000 m, ktoré ležia na poklesnutej časti Českého masívu, Krakovskej plošiny a Východoeurópskej platformy.

Časť čelnej priehlbiny v Západných Karpatoch

V oblasti Západných Karpát sa čelná priehlbina postupne prehlbovala smerom z juhovýchodu na severozápad západ, v dôsledku tlaku blokov hornín na Český masív najmä jeho moravsko-sliezsku oblasť a Severoeurópsku platformu. Jej južnejšia časť bola v paleogéne prekrytá príkrovmi vonkajšieho flyšového pásma. Vznikala v období dvoch transgresií. Prvá z nich prebehla v spodnom miocéne (egenburg, otnang a karpat), druhá prišla v strednom miocéne (hranica karpat – báden).
Okrem podpovrchových výskytov sa na Morave nachádzajú horniny čelnej priehlbiny aj v Českomoravskej a Drahanskej vrchovine, Beskydskej brázde a Nízkom Jeseníku.
Kamenný potok (prítok Rajčanky)

Prameň

Pramení v Lúčanskej Fatre na severných svahoch Jablonskej (1 117 m n. m.), v nadmorskej výške približne 860 m n. m.

Opis toku

Od prameňa tečie severozápadným smerom a priberá dva ľavostranné prítoky zo severovýchodných svahov Baby (1 061 m n. m.) a pravostranný spod Jablonskej. Vstupuje do Rajeckej kotliny a z hlavného toku sa oddeľuje rameno, smerujúce do Ďurčinej. Hlavný tok pokračuje severne od obce SZ smerom, priberá pravostranný a dvojicu menších ľavostranných prítokov a na SZ okraji obce sa spája s ramenom, tečúcim Ďurčinou.
Pokračuje popod Diel (497 m n. m.), kde priberá významný ľavostranný prítok a smeruje ku Rajcu, na ktorého juhovýchodnom okraji v nadmorskej výške asi 454 m n. m. ústi do Rajčanky.
Bigbít

Charakteristika

Pre bítové kapely bol charakteristický gitarový zvuk s harmonickými vokálmi a chytľavé melódie. Tempo skladieb je poháňané rytmickým podkladom, ktoré bítová hudba prebrala hlavne z R&B a Soulu. Termín bigbít je význačný používaním výlučne na území bývalého Česko-Slovenska. Vo svetom ponímaní je táto hudba označená ako merseybeat, rock and roll alebo pop-rock šesťdesiatych rokov. Roku 1964 pod vedením skupiny Beatles začala britská invázia tohto štýlu za Atlantický oceán na severoamerický hudobný trh. Väčšina bítových skupín tejto doby neprešla neskorším vývojom štýlov ako boli psychedelický rock a ostatné rockové štýly charakteristické pre sedemdesiate roky.
Fournoulès

Poloha

Obec má rozlohu 7,18 km². Najvyšší bod je položený 604 m n. m. a najnižší bod 291 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Daniel Remeň

Životopis

Základné a stredné vzdelanie nadobudol v Nemeckej Ľupči a v Banskej Bystrici. Študoval na univerzite v Toruni, Gdaňsku, 1632 – 1635 v Kráľovci. Rektor a evanjelický kňaz vo Zvolene, v Trenčíne. Od roku 1656 dekan, 1660 senior, 1667 – 1672 evanjelický kňaz v Banskej Bystrici. Roku 1672 súdom v Bratislave vypovedaný z Uhorska, usadil sa v Brzegu. Autor viacero náboženských pojednaní a kázní a príležitostných básní. Nezachovala sa jeho prírodovedecká rozprava Disputatio physica de thermis (1642).
Mouzieys-Teulet

Polohopis

Mouzieys-Teulet má rozlohu 13,21 km². Najvyšší bod je položený 383 m n. m. a najnižší bod 230 m n. m.

Obyvateľstvo

Mouzieys-Teulet má 422 obyvateľov (2009).
Graf vývoja obyvateľstva:
Zdroje: INSEE
Ján Murgaš

Životopis

Študoval v Banskej Bystrici aj na iných školách, 1666 – 1668 na univerzite vo Wittenbergu. Roku 1668 evanjelický kňaz vo Fiľakove, 1668 – 1673 v Selciach, od 1676 rektor školy v Burgdorfe. Pri prenasledovaní protestantov bol prinútený odísť do exilu.
Autor dišpút o otázkach teológie a logiky.
Voľná živnosť

Voľná živnosť je každé živnostenské podnikanie iné než remeselná živnosť alebo viazaná živnosť. Na prevádzkovanie voľnej živností musia byť splnené len všeobecné podmienky (pozri pod živnostenské podnikanie); preukazovanie odbornej ani inej spôsobilosti sa nevyžaduje.
Ministerstvo vnútra Slovenskej republiky zverejnilo na svojej internetovej stránke zoznam odporúčaných označení najčastejšie používaných voľných živností a ich obsahové vymedzenie. Ohlasovateľ živnosti si môže zvoliť aj inú živnosť, ktorá nie je uvedená v zozname.
Heuristika (história)

Heuristika je zhromažďovanie resp. náuka o zhromažďovaní historických prameňov a iných podkladov. Nadväzuje na ňu kritický rozbor prameňov.
Od čias renesancie v Taliansku a národného obrodenia v našich končinách realizujú učenci, vzdelanci, fanatici a mecenáši vyhľadávanie starožitností, ktoré majú spravidla, dokladovať starobylosť národa.
Množstvo materiálu vykazovalo okamžite rozdiely, čo sa nedalo nevšimnúť a vznikali prvé delenia na archeologické kultúry. Na ich základe vznikali v povojnom období moderné inštitúcie i moderné vyhodnotenia materiálu a archeologických kultúr.
Sily pre Kosovo

Sily pre Kosovo (iné názvy: KFOR, (medzinárodné) mierové sily KFOR, (medzinárodné) mierové jednotky KFOR, mierové sily v Kosove; angl. Kosovo Force, International Security Force in Kosovo, Kosovo peacekeeping force, Kosovo International Peace Force, skr. KFOR) je vojenská mierová misia vedená NATO, zodpovedná za udržiavanie mieru v Kosove, spornom území na juhu Srbska.
Súčasným veliteľom medzinárodných síl je od 8. septembra 2012 generálmajor Volker Halbauer z Nemecka.
Jednotky KFOR vošli do Kosova pod mandátom OSN 12. júna 1999, dva dni po tom čo vošla do platnosti rezolúcia bezpečnostného výboru OSN č. 1244. V tomto období čelila oblasť humanitárnej kríze počas bojov medzi vojskami Federálnej armády Juhoslávie a Kosovskej oslobodeneckej armády. Začiatku KFOR predchádzala 78 denná letecká misia NATO, ktorá mala zastaviť humanitárnu katastrofu. V dôsledku národnostných treníc a bojov opustilo v tomto období Kosovo asi milión ľudí.
V dobe najväčšej angažovanosti na začiatku misie tvorilo jednotky až okolo 50 000 vojakov. V apríli 2007 bolo v jednotkách KFOR 16 000 vojakov z 34 krajín (24 NATO, 10 mimo NATO). Časom jednotky KFOR prenechávajú svoje kompetencie kosovskej polícii a ďalším lokálnym autoritám. 10. septembra 2012 bolo v jednotkách 5609 ľudí. Je možné, že misia KFOR sa čoskoro skončí.
Od roku 2010 je KFOR zložená z dvoch Multinational Battle Groups, zoskupení veľkosti práporu, MNBG East sídliaca v základni Bondsteel a MNBG West sídliaca v základni Villagio Italia. Veliteľstvo misie sídli v základni Film City. Veliteľ KFORu je podriadený Veliteľstvu spojeneckých síl NATO v Neapole.

Slovenská účasť

Misie KFOR sa zúčastnila aj Slovenská republika. Slovenská misia bola začatá 1. septembra 1999 a ukončená 30. novembra 2010. Ozbrojené sily Slovenskej republiky do misie vyslali 43 vojakov, ktorí tam slúžili pol roka. Pri návrate havarovali 3 km od slovensko-maďarských hraníc ešte na maďarskej strane dňa 19.1.2006 pri obci Hejce. Haváriu prežil iba jeden vojak, nadporučík Martin Farkaš.
Lobečská skála

Lobečská skála je pieskovcová skala, ktorá sa nachádza severne od mesta Kralupy nad Vltavou, na ľavom brehu rieky Vltavy. Ide o súčasť karbónskeho masívu v oblasti kladensko-rakovníckej a Mšensko-Roudnickej panvy. a je rovnakého geologického zloženia, ako blízky Hostibejk.

Popis územia

Erózia tu časom vytvorila v pieskovcových blokoch a skalách rozsiahle neobvyklé útvary, nie nepodobné skalným mestám. V skale sú vyrazené od roku 1850 tri železničné tunely (tzv. Nelahozeveský I, II a III) na trati 090 (teraz súčasť prvého tranzitného koridoru), súbežne pozdĺž rieky vedie červeno značený turistický chodník tzv. Dvořákova stezka, ktorá je súčasťou európskej diaľkovej turistickej trasy E10.
Neďaleký skalný masív Hostibejk, ktorý sa nachádza bližšie ku Kralupom, je vyhlásený ako prírodná pamiatka.
Saint-Lieux-Lafenasse

Polohopis

Saint-Lieux-Lafenasse má rozlohu 12,19 km². Najvyšší bod je položený 365 m n. m. a najnižší bod 197 m n. m.

Obyvateľstvo

Saint-Lieux-Lafenasse má 448 obyvateľov (2009).
Graf vývoja obyvateľstva:
Zdroje: INSEE
Expresívne frazémy

Expresívne frazémy je podľa J. Mihála (1959) štylisticky príznakové frazémy, ktoré vyčleňuje popri skupine štylisticky bezpríznakových (neutrálnych) frazém pri pokuse o ich triedenie z hľadiska štylistiky. Za expresívne frazémy pokladá napr.: vytrieť niekomu kocúra, nechať tam zuby, hovoriť po [proti] srsti, mať slabé držiaky a i.
Silt

Minerálne zloženie

Určiť minerálne zloženie častíc prachu je na rozdiel od piesku zložitejšie pre ich malú veľkosť, ktorá často neumožňuje štúdium pomocou optického, či polarizačného mikroskopu. Silt najčastejšie tvoria odolnejšie minerálne zrná, ktoré odolali dlhšiemu transportu, je to hlavne kremeň. Ďalšími minerálmi môžu byť živce, muskovit, kalcit alebo oxidy železa. Môžu obsahovať významný podiel organickej hmoty, ktorá spôsobuje ich tmavé sfarbenie.
Veľkosť častíc siltu sa v Krumbeinovej škále pohybuje medzi ¹⁄₂₅₆ a ¹⁄₁₆ mm (od 3,9 do 62,5 μm). Silt je väčší ako ílové častice ale menší ako piesok. Norma ISO 14688 stanovuje veľkosť siltových častíc od 0,002 mm do 0,063 mm. V teréne je možné silt od ílu odlíšiť tým, že íl je celkom homogénny, pri zahryznutí do siltu cítiť medzi zubami jeho drobné minerálne zrná.

Vznik

Hrubozrnný silt ale aj piesok, zodpovedá pri zvetrávaní stabilným reziduálnym produktom zvetrávania zrnitých hornín ako sú granitoidy, fylity, svory a metakvarcity, či dávnejšie usadených pieskovcov, derivovaných z týchto hornín. Pôvodná piesková a prachová veľkosť zŕn približne zodpovedá pôvodnej veľkosti kremenných a živcových kryštálov v materských horninách.
Silt väčšinou zostáva v znose, unášaný vodou alebo vetrom dlhšie ako piesok. K usadzovaniu dochádza až vtedy, keď rýchlosť transportného média poklesne natoľko, že nedokáže ďalej unášať ani častice prachovej veľkosti. Usadzovanie prachu je preto typické hlavne pre prúdy s malou rýchlosťou alebo stojaté vody so slabým pôsobením vlnenia. V atmosfére je prach unášaný často na obrovské vzdialenosti. Usadzovanie vyvievaného prachu bolo typické napríklad pre obdobia zaľadnenia, kedy vznikali na severnej pologuli hrubé vrstvy spraše.
Jemnozrnné sedimenty ako silt sa často usadzujú v riečnych nivách, jazerách, na plážach s nízkou energiou vlnenia, lagúnach, deltách, vonkajšom morskom šelfe, či v hlbokomorských panvách.
Champs (Puy-de-Dôme)

Poloha

Obec má rozlohu 15,13 km². Najvyšší bod je položený 607 m n. m. a najnižší bod 375 m n. m.

Obyvateľstvo

Počet obyvateľov obce je 310 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia na Majstrovstvá Európy v basketbale mužov 1993

Extra kvalifikácia

Vroclav (30. máj – 7. jún 1993)
Washington D.C.

Doprava

Mestskú hromadnú dopravu zabezpečuje spoločnosť Washington Metropolitan Area Transport Autorithy, ktorá prevádzkuje aj 5 liniek metra, ktoré sú doplnené autobusovými linkami.
Hlavná železničná stanica – Union Station je neďaleko Kapitolu. Operujú tu diaľkové linky (Amtrak), prímestské spoje – smer Maryland (MARC) a prímestské spoje – smer Virgínia (VRE).
Pri meste sú 3 letiská: Ronald Reagan Washington National Airport, Washington Dulles International Airport a Baltimore/Washington International Airport.
Saint-Pavace

Poloha

Obec má rozlohu 5,16 km². Najvyšší bod je položený 91 m n. m. a najnižší bod 42 m n. m.

Obyvateľstvo

Počet obyvateľov obce je 1 884 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Čierny kašeľ

Priebeh ochorenia

Ochorenie sa prenáša kvapôčkovou infekciou, jeho inkubačný čas je 6 až 20 dní. Baktéria B. pertussis infikuje sliznice dýchacích ciest, spôsobuje ich zápal, ktorý vedie k nadmernej sekrécii hlienu. Zmeny na sliznici spôsobujú  zvýšenú dráždivosť, čo vedie k prejavom dýchavičného kašľa. Prvé príznaky môžu pripomínať obyčajnú nádchu s horúčkami a pokašliavaním. Po piatich až desiatich dňoch horúčky ustupujú, ale mení sa charakter kašľa, ktorý je dráždivejší a opakuje sa v záchvatoch často v noci. Záchvaty kašľa sú kŕčovité, človek až nemôže dýchať. Typický je prudký nádych pripomínajúci hlas kohúta. Kašeľ sa opakuje a končí vykašľaním hlienu alebo vracaním. Záchvatov môže byť v najhoršom štádiu aj niekoľko desiatok, čo znemožňuje spánok, dieťa sa nevie najesť a je celkovo vyčerpané. Toto štádium trvá dva týždne až mesiac, potom kašeľ spontánne ustupuje. Najviac sú ohrozené najmenšie deti a dojčatá. Kvôli nedostatočne vyvinutému kašľaciemu reflexu sa dusia a často sa dostávajú do komplikovaných stavov spojených s otitídami (zápaly stredného ucha) a pneumóniami (zápaly pľúc). Najmä pneumónie majú smrteľný priebeh.

Výskyt

V súčasnosti sa výskyt čierneho kašľa na území Slovenska minimalizoval, ale aj napriek tomu sa občas ojedinele objavuje (desiatky prípadov ročne). Najčastejšie postihuje deti a mládež vo veku 12 – 18 rokov a  dospelých. Celosvetovo sa uvažuje o odporúčaní preočkovania adolescentov aj dospelých.

Prevencia

Očkovanie proti čiernemu kašľu je na Slovensku zavedené od roku 1959. Deti absolvujú očkovanie v rámci 1. roku života hexavalentnou vakcínou proti záškrtu, tetanu, čiernemu kašľu, obrne, invazívnym hemofilovým ochoreniam a hepatitíde typu B a v 6. roku života sú preočkované proti záškrtu, tetanu a čiernemu kašľu. V súčasnosti sa používa acelulárna vakcína, ktorá je menej reaktogénna ako pôvodne používaná celobunková vakcína proti čiernemu kašľu.
Atlas of Peculiar Galaxies

Atlas of Peculiar Galaxies je astronomický katalóg. Obsahuje 338 nezvyčajných galaxií s fotografiami.

Dejiny

Katalóg vytvoril americký astronóm Halton Arp v 60. rokoch 20. storočia a v roku 1966 ho vydal California Institute of Technology. Býva nazývaný aj Arp-katalóg, skrátene aj APG.

Vo svojich prácach i prácach iných astronómov hľadal galaxie nezvyčajného vzhľadu. Každý objekt sledoval päťmetrovým teleskopom v Palomar Observatory a za dobrých podmienok vyhotovil fotografie.
Arp usporiadal katalóg do skupín čisto podľa morfologických kritérii. Katalóg bol východzím bodom mnohých detailných skúmaní nezvyčajných a vzájomne pôsobiacich galaxií.
Chassagne-Montrachet

Poloha

Obec má rozlohu 6,5 km². Najvyšší bod je položený 410 m n. m. a najnižší bod 209 m n. m.

Obyvateľstvo

Počet obyvateľov obce je 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Protivník (vojenstvo)

Protivník je vojenský termín, ktorým sa označuje strana považovaná za potencionálne nepriateľskú voči spojeneckej strane, proti ktorej sa predpokladá použitie sily. Anglickým ekvivalentom tohto termínu je výraz adversary, príp. opponent. Vo vojenskej odbornej literatúre sa výraz používa zameniteľne s výrazom nepriateľ (angl. hostile, príp. enemy), pričom označenie „nepriateľský“ je pri identifikácii prideľované „trase, cieľu alebo objektu, ktorých vlastnosti, správanie alebo pôvod naznačujú, že predstavujú hrozbu pre vlastné sily“. Označenie ako nepriateľský ale ešte neznamená oprávnenie k zásahu.
Podľa definície pplk. v. v. Dušana Valla je protivníkom „vojenský celok, proti ktorému je vedená bojová činnosť“.
Villiers (Vienne)

Poloha

Obec má rozlohu 10,87 km². Najvyšší bod je položený 150 m n. m. a najnižší bod 118 m n. m.

Obyvateľstvo

Počet obyvateľov obce je 819 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villars-les-Dombes (obec)

Poloha

Villars-les-Dombes má rozlohu 24,65 km². Najvyšší bod je položený 295 m n. m. a najnižší bod 263 m n. m.

Obyvateľstvo

Villars-les-Dombes má 4 328 obyvateľov (2009).
Graf vývoja obyvateľstva:
Zdroje: INSEE